Diari Oficial de la Generalitat Valenciana


Sumari del DOGV 5009, del 19-05-2005 (2005/4973)

RESOLUCIÓ de 4 de maig de 2005, del Rectorat de la Universitat de València, per la qual es disposa la publicació de l'Acord del Consell de Govern Provisional per la qual es modifica la denominació d'una escala pròpia d'aquesta Universitat i la integració dels llocs de treball que la conformen.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/4973


Data del document
:   04-05-2005

Organisme emissor
:   Universitat de València

Tipus de document
:   Resolució

Descriptors 

:   * qualificació del personal
    * categoria professional

RESOLUCIÓ de 4 de maig de 2005, del Rectorat de la Universitat de València, per la qual es disposa la publicació de l'Acord del Consell de Govern Provisional per la qual es modifica la denominació d'una escala pròpia d'aquesta Universitat i la integració dels llocs de treball que la conformen. [2005/X4973]
  
El Consell de Govern provisional de la Universitat de València, en la sessió ordinària del 26 d'abril de 2005, va prendre el acord de crear com a escala pròpia de la Universitat de València, l'escala tècnica bàsica d'audiovisuals i la integració dels llocs de treball que la conformen. ACGUV 90/2005.
  
Aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, resol:
  
Primer. Publicar en el Diari Oficial de la Generalitat Valenciana (DOGV) l'acord del Consell de Govern 90/2005, que figura com annex a aquesta resolució.
  
Segon. Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la seva publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la seva publicació.
  
València, 4 de maig de 2005.- El rector: Francisco Tomás Vert.
  
ANNEX I
  
Acord del Consell de Govern de la Universitat de València, per a la creació d'una escala pròpia d'aquesta universitat i la integració dels llocs de treball que la conformen.
  
Per necessitats instrumentals i de reorganització de la plantilla del Taller d'audiovisuals, es planteja el canvi de denominació dels llocs de treball des de la genèrica d'oficial/a de laboratori a la d'oficial/a d'audiovisuals.
  
Igualment es planteja la necessitat que aquestos llocs de treball i els que en el futur es puguen crear, queden integrats en una nova escala d'Administració Especial per al grup C, el referent immediat de la qual és la ja existent de tècnics mitjans d'audiovisuals.
  
En aquest sentit, el Consell de Govern fent ús de les competències que li atribueix l'article 15, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, i l'article 184.2 dels nostres Estatuts,
  
Acorda:
  
Primer. La creació de l'escala tècnica bàsica d'audiovisuals.
  
Segon. Integrar en aquesta escala els llocs de treball que a continuació es detallen:
  
- Oficial/a d'audiovisuals
  
- i qualsevol altre que es puga crear en el futur.